# Устав

# на Народно читалище” ОТЕЦ ПАИСИЙ-1912г”

#  село ОСТРИЦА,обл.РУСЕ,ул.”Георги Димитров”43

## ГЛАВА ПЪРВАОБЩИ ПОЛОЖЕНИЯ

##  Чл.1 С този устав ,съобразен със Закона на народните читалища се уреждат основните положения на вътрешно нормативната уредба на читалището в зависимост от специфичните условия ,при които се развива неговата дейност.

**Чл.2:/1/ Народно читалище “ Отец Паисий – 1912г”с.Острица е традиционно самоуправляващо се българско културно-просветно сдружение в село Острица, което изпълнява и държавни културно-просветни задачи. В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.**

 **/2/: Народно читалище “ Отец Паисий – 1912г”с.Острица е юридическо лице с нестопанска цел със седалище в село Острица, област Русе и адрес на управление ул.”Георги Димитров” №43**

 **/3/ Читалището е вписано в регистъра на културата под № 1766 от 11.07.2001г.**

 **Чл.3.Наименованието е :”Народно читалище Отец Паисий-1912г.” Село Острица,което наименование при необходимост ще се изписва и на латиница по следния начин:”Narodno chitaliste Otets Paisiy”.**

**Чл.4: Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.**

**Чл.5: Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.**

**Чл.6: Читалището работи във взаимоотношения и с други културни и научни институти, учебни заведения,обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.**

## ГЛАВА ВТОРАЦЕЛИ, ДЕЙНОСТИ И ЗАДАЧИ

**Чл.7: Целта на читалището е да задоволява потребностите на гражданите свързани с :**

1. **Развитие и обогатяване на културния живот, социалната и образователна дейност на населението.**
2. **Запазване на обичаите и традициите на българския народ.**
3. **Развитие на творческите заложби на подрастващото поколение и приобщаването им към ценностите и постиженията на науката, изкуството и културата.**
4. **Възпитаване и утвърждаване на националното самосъзнание.**
5. **Осигуряване на достъп до информация.**

**Чл.8: За постигането на своята цел читалището извършва следните дейности:**

1. **Поддържа библиотека, читални,фото-,фоно-.,филмо и видеотеки, както и създава и поддържа електронни информационни мрежи.**
2. **Организира школи, кръжоци, курсове, клубове, кино- и видеопоказ, празненства, концерти, чествания и младежки дейности**
3. **Развива и подпомага любителското художествено творчество.**
4. **Събира и разпространява знания за родния край.**
5. **Създава и съхранява музейни колекции съгласно Закона за културното наследство.**
6. **Предоставя компютърни и интернет услуги.**

 **Чл.9: Читалище „Отец Паисий-1912г.” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели.Читалището не разпределя печалба.**

## ГЛАВА ТРЕТАУЧРЕДЯВАНЕ, ПРЕКРАТЯВАНЕ, ЧЛЕНСТВО

**Чл.10:**

1. **Читалище " Отец Паисий-1912г ” е основано през 1912 година.**
2. **То се регистрира в окръжния съд в съответствие с §2 от предходните и заключителни разпоредби и в МК в съответствие с чл.10 от Закона за народните читалища**
3. **Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.**

**Чл.11:**

1. **Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.**
2. **Читалището може да бъде прекратено и по решение на окръжния съд съгласно чл.27 от ЗНЧ.**

**Чл.12: Членовете на читалище „Отец Паисий-1912г” могат да бъдат индивидуални , колективни, почетни, дарители.**

**Чл.13:**

1. **Индивидуалните членове са български граждани. Те са действителни и спомагателни.**
2. **Действителни членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година.**

**3.Спомагателни членове са лица до 18 години, които нямат право да избират и да бъдат избирани и имат съвещателен глас.**

**4.Членството се учредява или продължава с акта на плащането на членския внос . Води се регистър на читалищните членове.**

**5.Членството се прекратява:**

* + **с писмено заявление на читалищния член;**
	+ **когато не участва в дейността на читалището;**
	+ **когато не е платен членският внос в рамките на календарната година;**
	+ **когато не участва в три последователни заседания на Общото събрание;**
	+ **когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.**

 **6. Нови членове се приемат от Общото събрание.**

**Чл.14:**

1. **ЧЛЕНОВЕТЕ на читалище " Отец Паисий-1912г”. имат право:**
	1. **Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.**
	2. **Да получават информация за дейността на читалището.**
	3. **Да участват в обсъждане на дейността на читалището.**
	4. **Да ползват с предимство неговата база и услугите му.**
2. **ЧЛЕНОВЕТЕ на читалище " Отец Паисий-1912г” са длъжни:**
	1. **Да плащат редовно членския си внос – размер на 2.00 лв.**
	2. **Да спазват Устава на читалището.**
	3. **Да участват според възможностите си в дейността на читалището.**
	4. **Да опазват недвижимото имущество и предприемат стъпки за обогатяването му.**
	5. **Да не уронват доброто име и престижа на читалище " Отец Паисий-1912г”.**

**Чл.15:**

1. **Колективни членове на читалище " Отец Паисий-1912г” могат да бъдат:**
	1. **Професионални и стопански организации.**
	2. **Търговски дружества, регистрирани по установения ред, кооперации и сдружения с нестопанска цел.**
	3. **Културно-просветни и любителски клубове, творчески колективи, учебни заведения.**
2. **Колективните членове съдействат:**
	1. **За осъществяване на целите на читалище " Отец Паисий-1912г ”.**
	2. **Подпомагат финансово дейностите по поддържането и обогатяването на материалната база.**
	3. **Имат право на един глас.**
3. **Членството на колективните членове се учредява и поддържа чрез писмено споразумение или договор, които не могат да накърняват интересите на читалище " Отец Паисий-1912г. ”село Острица.**
4. **Колективното членство се прекратява:**
	1. **По писмено искане на колективен член.**
	2. **При фактическо прекъсване на взаимоотношенията между колективен член и читалище " Отец Паисий-1912г ” в продължение на една календарна година.**

**Чл.16: Почетни членове на читалище " Отец Паисий-1912г” могат да бъдат български и чужди граждани, както и дарители с изключителни заслуги към него.**

## ГЛАВА ЧЕТВЪРТАУПРАВЛЕНИЕ

**Чл.17: Органите за управление на читалище " Отец Паисий-1912г” са:**

1. **Общото събрание.**
2. **Читалищното настоятелство.**
3. **Проверителната комисия.**

**Чл.18: Върховен орган на читалището е Общото събрание. То се състои от всички членове на читалището, имащи право на глас.**

**Чл.19: Общото събрание:**

1. **Изменя и допълва Устава.**
2. **Избира и освобождава членове на Настоятелството, Проверителната комисия и Председателя.**
3. **Изключва членове на читалището.**
4. **Определя основните насоки за дейността на читалището.**
5. **Взема решения за членуване или прекратяване на членството в Читалищно сдружение.**
6. **Приема бюджета на читалището.**
7. **Приема годишния отчет до края на януари на следващата година.**
8. **Обявява почетни членове, в т.ч. дарителите.**
9. **Отменя решения на органите на читалище " Отец Паисий-1912г ”.**
10. **Взема решения за отнасяне до съда на незаконосъобразни действия на ръководството или на отделни членове.**
11. **Взема решение за прекратяване на читалището. Решенията на Общото събрание са задължителни за другите органи на читалището.**
12. **Определя размера на членския внос.**

**Чл.20: Събрания**

1. **Редовно общо събрание на Народно читалище " Отец Паисий-1912г” се свиква от Настоятелството веднъж годишно.**
2. **Извънредно общо събрание на Народно читалище " Отец Паисий-1912г”. може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.**
3. **Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.**
4. **Общото събрание е законно, ако присъстват най-малко половината от имащите право на глас членове на Народно читалище "Отец Паисий-1912г”. При липса на кворум събранието се отлага с един час . Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.**
5. **Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.**
6. **Две трети от членовете на Общото събрание на Народно читалище” Отец Паисий-1912г” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.**
7. **Искът се предявява в едномесечен срок от узнаването на решението, но не по-късно от една година от датата на вземане на решението.**
8. **Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.**

**Чл.21: Читалищното настоятелство:**

1. **Изпълнителен орган на Народно читалище " Отец Паисий-1912г” е Читалищното настоятелство. То се състои не повече от 5 члена, избрани за 3 /три/ години. Те не могат да имат роднински връзки по права и съребрена линия до четвърта степен.**
2. **Настоятелството :**
	1. **Свиква общото събрание и изпълнява взетите от него решения.**
	2. **Подготвя и внася в Общото събрание проект за бюджет на читалището, следи за изпълнението му и утвърждава щата му.**
	3. **Подготвя и внася в Общото събрание отчет по бюджета и дейността на читалището.**
	4. **Назначава Секретаря на читалището и утвърждава длъжностната му характеристика.**
	5. **Взема решения относно изпълняването на програмата и приетия годишен бюджет.**
	6. **Взема решения за назначаване на щатния и хонорования персонал и за определяне на хонорарите им и трудовите възнаграждения.**
	7. **Приема годишни планове за работата на читалището и програмите на отделните колективи.**
	8. **Взема решения за сдружаване на читалището, с изключение на решения, свързани по чл.14, ал.1, т.6 от ЗНЧ.**
	9. **Решава въпросите за създаване и закриване на колективи за художествено творчество, школи, курсове и други.**
	10. **Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.**
	11. **Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.**
	12. **Взема решения за морално и материално стимулиране и поощряване на читалищни членове и дейци, работещи в читалището.**
3. **Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.**

**Чл.22:**

1. **Председателят на читалището се избира пряко от Общото събрание за три години въз основа на чл.17 от ЗНЧ.**
2. **Председателят представлява читалището.**
3. **Свиква и ръководи заседанията на Настоятелството и председателства Общото събрание.**
4. **Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.**
5. **Отчита дейността си пред Читалищното настоятелство.**
6. **Председателят и членовете на настоятелството имат право да получават възнаграждение за своята дейност.**

**Чл.23:**

* 1. **Секретарят на читалището:**

**-организира изпълнението на решенията на Настоятелството, включително решенията за изпълнението на бюджета;**

**- организира текущата основна и допълнителна дейност;**

**- отговаря за работата на щатния и хонорувания персонал;**

**- представлява читалището заедно и поотделно с Председателя.**

 **2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.**

 **Чл.24:**

1. **Проверителната комисия се състои от 3 членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен.**
2. **Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.**
3. **При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.**
4. **Комисията взема решения с мнозинство повече от половината.**

**Чл.25: Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1 и чл.22 и чл.24, в срок от два месеца, Общото събрание избира нов Председател или попълва състава на съответния орган.**

**Чл.26: Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.**

**Чл 27: Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.**

## ГЛАВА ПЕТАИМУЩЕСТВО И ФИНАНСИ

**Чл.28: Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.**

**Чл.29: Народното читалище полага еднакви грижи на добър стопанин за опазване и обогатяване както на собственото, така и на ползваното имущество.**

**Чл.30: Читалището набира средства от следните източници:**

1. **Членски внос.**
2. **Културно-просветна и информационна дейност, включително школи и курсове.**
3. **Субсидия от държавния и от общинския бюджет.**
4. **Наеми от движимо и недвижимо имущество..**
5. **Дарения и завещания.**
6. **Други приходи, включително от стопанска дейност.**

**Чл.31: Единният читалищен бюджет се формира от всички приходоизточници - собствени и от субсидии.**

**Чл.32: Читалищното настоятелство изготвя годишния отчет за приходите и разходите,**

**който се приема от Общото събрание.**

**Чл.33:Отчетът за изразходваните от бюджета средства се представя в общината, на чиято територия се намира читалището в срок до 31 март на следващата година.**

**Чл.34: Председателят на читалището на територията на общината ежегодно, в срок до 10 ноември представя на Кмета предложения за своята дейност през следващата година.**

1. **Кметът на общината внася направените предложения в общинския съвет, който приема годишна програма за развитие на читалищната дейност в общината.**
2. **Програмата по ал. 1 се изпълнява от читалището въз основа на финансово обезпечени договори , сключени с кмета на общината.**
3. **Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.**
4. **Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите. Счетоводната отчетност се води в съответствие със Закона за счетоводството и подзаконовите документи.**

## ГЛАВА ШЕСТАПРЕКРАТЯВАНЕ

**Чл.35: Читалището може да бъде прекратено по решение на Общото събрание или на Окръжния съд.**

**Чл.36: Окръжният съд постановява решение за прекратяване на читалището, ако:**

1. **Дейността му противоречи на Закона за народните читалища, Устава и добрите нрави.**
2. **Имуществото му не се ползва според целите на читалището и при трайна невъзможност читалището да действа.**
3. **Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.**
4. **Не е учредено по законния ред.**
5. **Е обявено в несъстоятелност.**
6. **Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.**
7. **Прекратяването на читалището по искане на прокурора се вписва служебно.**
8. **За неуредени в ЗНЧ случаи се прилага Законът за юридическите лица с нестопанска цел.**

## ГЛАВА СЕДМА

## ЗАКЛЮЧИТЕЛНИ РАЗПОРЕДБИ

1. **Читалището има име - "Отец Паисий-1912г ”.**
2. **Читалището има кръгъл печат, надпис Народно читалище " Отец Паисий-1912г" с окръжност в средата с отворена книга и надпис село Острица,обл.Русе.**
3. **Празник на Читалището е 24 май .**

 **Този нов устав е приет на общо събрание на читалището,проведено на 15.04.2010 година,съобразно & 34 от ПЗР на ЗИД на Закона за народните читалища,обн. ДВ бр .42 от 2009. и отменя Устава на читалището, приет от общото събрание, проведено на 24.09.1997г.**

 **1.Павлинка Борисова Петрова – председател ЧН на НЧ ………………..**

 **2.Недка Трифонова Минчева - член на ЧН на НЧ ……………….**

 **3.Стоянка Петрова Йорданова - член на ЧН на НЧ ……………......**

 О Т Ч Е Т

на Народно Читалище „ Отец Паисий – 1912г” село Острица за осъществената читалищна дейност и изразходваните бюджетни средства през предходната година в изпълнение на Програмата за развитие на читалищната дейност

през 2018 година

 Уважаеми Господин Кмете,

 Уважаеми Господин Председател,

 Уважаеми Общински съветници

 Народните читалища в дългогодишното си съществуване са изиграли изключително важна роля за възпитанието, ограмотяването и информираността на местните общности.

 Както в големите градове, така и в малките села, читалището организира културния живот на населението.

 Читалището в село Острица, разполага с:

 Библиотечен фонд от - 8112 книжни единици

 Закупени през 2017г нови книги - 10 книжни единици

 Абонирани периодични издания - 3 броя

 Регистрираните читатели са 108, от които мъже – 12, жени – 73, деца -23. За периода библиотеката е посетена 834 пъти и са заети- 668 библиотечни единици. Библиотеката разполага с компютър и интернет за потребители. Към читалището има Певческа Група за народни и стари градски песни, състояща се от 15самодейки.

 Бюджетът на читалището за 2018година е както следва:

 ПРИХОДИ: 8364.00 лева

 Общинско финансиране 8364.00 лева

 РАЗХОДИ: 8364.00 лева

 -за трудови възнагр. и осиг. 7291.20 лева

 -за културни мероприятия 500.04 лева

 -за други 572.76 лева

 През изтеклата година Читалището , Певческа Група”Здравец” и Кметство село Острица се включиха и в отбелязването на традиционните празници като :

 1.Бабин ден – с народен обичай и тържество

 2.Трифон Зарезан

 3.Баба Марта – украсяване на мартенско дърво, стихове за Баба Марта и закичване на населението с мартеници.

 4. Трети март – поднасяне на венци на Паметника на загиналите и програма ,подготвена заедно с учениците и Певческата група.Ушиване на пет метрово национално знаме и поставянето му на сградата на центъра.

 5. Осми март – общоселско тържество

 6.Цветница- заедно с певческата група и децата от селото отбелязахме този светъл празник в парка до църквата.

 7. 24 – май – изработка на венци, украса на кът за славянската писменост и стихотворения изпълнени от учениците. Поздравителни адреси за всички учители.

 8. Екскурзия от читалището до Троян и Ловеч.

 9. Участие на Певческа Група „ Здравец” във фестивала „Жива вода” в село Каран Върбовка”.

10. Участие на Певческа Група „ Здравец” на годишнината на читалището в Ново село.

11.Участие на Певческа група”Здравец” във фестивала за „Гергьовска люлка „ село Пепелина.

12.Участие на Певческа група”Здравец” в село Чилнов „Ден на плодородието”.

13. Участие на Певческата група „Здравец” в село Кацелово „Харцои”.

14. Коледно тържество.

 Читалището има сайт във Фейсбук , който постоянно се обновява и на него се качват снимки от всички наши мероприятия.

 През изтеклата година беше извършен ремонт на новото помещение библиотеката.

 Предходната 2018 година беше изпълнена с много радост и празници. Благодарим на Кмета на село Острица за неговата всеотдайност и подкрепа за осъществяването на разнообразните мероприятия. Пожелаваме си и през новата година да работим все така всеотдайно и сплотено, за доброто представяне на селото и на Община Две могили.

 П Р О Г Р А М А

 ЗА КУЛТУРНИТЕ СЪБИТИЯ

 НА НАРОДНО ЧИТАЛИЩЕ „ОТЕЦ ПАИСИЙ-1912г”

 с. ОСТРИЦА , ОБЩИНА ДВЕ МОГИЛИ

 ЗА 2 0 1 9 година

|  |  |  |  |  |
| --- | --- | --- | --- | --- |
| Дата | Място | Организатор | Културно събитие | Контакти |
| 21.01.2019 | Пенсионер-ски клуб | Читалище | Общоселско тържество по случай Бабин ден | З.Минчева0888620382 |
| 14.02.2019 | Пенсионер-ски клуб | Читалище | Тържество по случай Деня на лозаря | З.Минчева |
| 01.03.2019 | Пенсионер- ски клуб | Читалище | Седянка послучай Деня на самодееца и отбелязване на Баба Марта | З.Минчева |
| 03.03.2019 | Паметника на площада | Читалище | Национален празник на Република България | З.Минчева |
| 08.03.2019 | Пенсионер-ски клуб | Читалище | Тържество послучай международния ден на жената | З.Минчева |
| 24.05.2019 | Читалище | Читалище | Ден на славянската писменост  | З.Минчева |
| 02.06. 2019 | Читалище | Читалище | Поднасяне на венци послучай Деня на Ботев | З.Минчева |
| 24.06. 2019 | Парка до църквата | Читалище | Еньовден | З.Минчева |
| м.юни | С.Каран Върбовка | Община Две могили | Участие във фолклорния събор „Жива вода” | З.Минчева |
| м.Юли | Гр. Априлци |  | Участие на ПГ”Здравец” във фолклорен фестивал | З.Минчева |
| м.Септември | Гр.Шумен |  | Участие на ПГ”Здравец” във фестивала на патриотичната песен | З.Минчева |
| 01.10.2019 | Клуб на пенсионера |  | Ден на пенсионера | З.Минчева |
| 30.10.2019 | Читалищен салон | Кметство и читалище | Ден на местния бит и култура | З.Минчева |
| Месец Декември | Пенсионер-ски клуб | Кметство и читалище | Тържество послучай Коледа | З.Минчева |

 Библиотекар:..................../З.Минчева/

СПИСЪК

на членовете на читалищното настоятелство и проверителна комисия при НЧ „Отец Паисий-1912г.” с.Острица,общ.Две могили, обл. Русе,

ЧИТАЛИЩНО НАСТОЯТЕЛСТВО

 1. Павлинка Борисова Петрова – председател

 2.Недка Трифонова Минчева– член

 3. Стоянка Петрова Йорданова–член

ПРОВЕРИТЕЛНА КОМИСИЯ

1.Пенка Цонева Пенчева– председател

2. Марийка Пеева Цанева – член

3.Цветанка Райкова Тодорова– член